המליצו לי לפרק את הריצוף ולעשות מחדש יריעות אבל העלות גבוהה ועל כן ברצוני לבצע אטימה עם סיקה לסטיק 490T ושאלתי האם יש צורך לחרוץ ולעשות רובה אפוקסי בפוגות ולאחר מכן לבצע את ההטימה עם הסיקה 490T או שמספיק רק מריחה של הסיקה על הריצוף הקיים?
כיוון שיש פער משמעותי בין פירוק הריצוף לאטימה על הריצוף חשבתי לנסות את השיטה הקלה ובמידה ולא יעזור או של יחזיק מעמד מספר שנים אבצע את הפירוק של הריצוף, האם לדעתך כדאי ללכת בדרך זו או שהדרך הקצרה נועדה לכישלון?
אין צורך להסיר את הרובה הנוכחית וליישם במקומה רובה אפוקסית. אפשר להסתפק בבצוע תיקוני רובה בכל המקומות הדרושים (ובמיוחד מתחת לפנלים) ואחר כך לצפות את כל השטח בחומר אטימה שקוף מסוג "סיקה לסטיק 490T".
ראה מפרט כללי לבצוע עבודות מסוג זה במאמר על איטום מרפסות ומשטחים מרוצפים עם חומרים פוליאוריטנים (שקופים או צבעוניים).
לשאלתך: הרמת הריצוף ואיטום ביריעות היא השיטה הנכונה והטובה ביותר והיא זו שגם מחזיקה מעמד לטווח השנים הארוך ביותר. שאר השיטות פשוט מחזיקות מעמד לטווח שנים קצר יותר. על כך ניתן להוסיף ולאמר שככל ששטח המרפסת קטן יותר כך גם גדלים סיכויי ההצלחה של איטומים מסוג זה (שמתבצעים מעל הריצוף). ומרפסת בגודל 12 מ"ר נחשבת למרפסת קטנה יחסית.
האם צריך לאטום תחילה בין הפנלים לריצפה עם סיקפלקס FC11 או עם הרובה האקרילית לפני היישום עם סיקה לסטיק 490T או שמספיק רק הסיקה לסטיק תעשה את העבודה בין הפנל לריצפה?
תחילה יש לבצע את האיטום בסיקפלקס (עדיף) וברובה - כפי שציינת.
מרפסת עם קיר בגובה 40 סמ ומעליו עמודי המעקה.
במספר נקודות בקיר ישנם סימני רטיבות והטיח מתקלף. חשבתי שזה מים שעלן מן הרצפה אבל שמתי לב שכל הרטיבות היא בקו של עמודי המעקה. לכן אני מבינה שהמים חודרים מהמעקה. שואלת? איך לאטום את נקודת המפגש של צינור המעקה עם הבטון? ואיך לצבוע את הקיר בצורה ראויה.
את נקודת המפגש בין המעקה לבטון יש לאטום עם חומר פוליאוריטני גמיש כגון "סיקפלקס 11FC". אם ישנו צבע יציב וחזק מעל פני הבטון אפשר ליישם מעליו ישירות את ה"סיקפלקס". אך אם הצבע אינו יציב יש להסיר אותו ולבצע את האיטום על הבטון, ומעל גבי שכבת יסוד מסוג "סיקה פריימר WASP". (מעל גבי המתכת אין צורך למרוח את חומר היסוד אך יש להסיר חלודה במקרה הצורך ולצפות בחומר מגן).
לא ברור משאלתך איזה צבע קיים שם בדיוק ומהו מצבו. באופן כללי מסירים צבע רופף, מבצעים תיקונים כמקובל (בד"כ עם "שפכטל לשימוש חיצוני") ומעליו מבצעים שכבת יסוד (כגון "יסוד קושר" של טמבור). אח"כ צובעים בשתים שלוש שכבות של צבע לשימוש חיצוני. אם קיימים סדקים במעקה יש להשתמש בצבע גמיש.
אם תפרטי יותר נתונים ו/או תמונות של שני צידי המעקה, נשמח לעזור הלאה.
הייתי היום בחנות לחמרי בנין ( צאלח באור יהודה) עם תמונה של האזור הבעייתי. לא מצליחה לצרף כאן את התמונה..
שלום ריבי, ותודה-תודה..
החומר הפוליאוריטני של טמבור - מתאים.
הפרופילה שקיבלת אמורה להיות מיועדת לשימוש חיצוני. אם זה לא המקרה- אל תשתמשי בה (!).
מעל התיקונים מבצעים את החומר המקשר ואח"כ שתיים-שלוש שכבות צבע.
תוכלי גם לצרף תמונה במייל אם תרצי. (itumen@gmail.com).
הצילומים ששלחת במייל מראים תמונה מעט יותר "קודרת" מזו שתארת בהתחלה. הבטון הסדוק סביב רגלי המעקה בצד הימני של התמונה מחייב טיפול יסודי יותר, וכנראה שיהיה צורך לבצע אותו גם בצד החיצוני של הקיר.
יש להסיר מהאזור את כל חלקי הבטון הרופפים ולבצע שם עבודת שיקום בטונים כולל הסרת החלודה מרגלי המעקה. רק לאחר סיום העבודות יהיה אפשר להמשיך בעבודות הצביעה והאיטום עם המסטיק סביב חיבורי המעקה.
יתכן שישנו גם היבט בטיחותי לענין פרוק הבטונים סביב עמוד המעקה כך שעדיף להביא בעל מקצוע למקום.
א. יש לחצוב ולהסיר חלקי בטון טיח רופפים.
ב. ברזלים חלודים יש לגלות, לנקות מהם את החלודה עם נייר לטש או דיסק חשמלי ולצפות בחומר מגן בשתי שכבות.
ג. תיקוני בטון יש לבצע בחומר לשיקום בטונים כגון "סיקה רפ" למשל. (תיקונים בעובי שכבת הטיח אפשר לבצע עם טיח בלבד).
ד. יש לקלף צבע רופף מכל האזורים.
ה. במקומות הנחוצים יש לבצע תיקונים קטנים עם "פרופילה" שמיועדת לשימוש חיצוני, כפי שציינתי בתקשורת הקודמת.
ו. יש למרוח שכבת יסוד קושר על כל השטח.
ז. יש לאטום עם מסטיק פוליאוריטני סביב כל חיבורי המעקה לבטון.
ז. אח"כ לצבוע הכל בצבע גמיש ב2-3 שכבות.
יתכנו צעדים נוספים שיהיה מומלץ לבצע ואשר אותם אפשר יהיה לדעת רק לאחר בדיקת השטח ופרוק הבטונים.
גבי המון תודה לך.
מה שאתה רואה מצד ימין בתמונה זה לא סדק. בדקתי שוב . זה מעין "מדרגה" שנוצרה בגלל קילוף הטיח וקצת בטון. זו למעשה כמו מדרגה בבטון.
אבל בהחלט אבדוק את מה שהארת לי. נושא המעקה והעמוד שלו, למרות שלא נראית שום חלודה על בסיס עמוד המעקה.
בשבוע הבא עושים אצלי איטום של מרפסת עם יריעות ביטוניות והחלפת הריצוף. רציתי לשאול אותך איזה סוג של ריצוף מומלץ לי לשים:בלטות(מרצפות),אריחי קרמיקה. אם קרמיקה אזה סוג של קרמיקה ואם בלטות אזה סוג של בלטות.
אשמח אם תפרט בקצרה מה היתרון והחיסרון של כל אחד מסוגי האריחים ביחס לאיטום.
הנכון ביותר יהיה להשתמש באריחי גרניט פורצלן המיועדים למשטחים מרוצפים חיצוניים ואשר מונעים החלקה ועמידים בשחיקה. מומלץ להשתמש באריחים בעלי עמידות בשחיקה בדרגה 3-5, ועמידות גבוהה פני החלקה (סיווג R13). אריח בהיר יהיה טוב יותר מבחינת הבידוד התרמי.
קיימים תקנים שונים בתחום ועליך לבקש אריח מתאים לתנאי חוץ מהמקום ממנו הנך רוכש את האריחים.
באופן כללי, ומבלי להתייחס להיבט האדריכלי, אריחי גרניט פורצלן מועדפים מכיוון שכמעט ואינם סופגים רטיבות ולעומתם, אריחי בטון ("טרצו") ואבן סופחים לתוכם לחות ורטיבות (מעל ומתחת למשטח) ועלולים לשנות את הגוון ו/או לקבל כתמים.
החומר הנו על בסיס מדללים (רעיל). יש להגן על העיניים ולהמנע מנשימת האדים בעת ההתזה.
יש לי גג מרוצף באיזור שיורד בו הרבה שלג, לגג יש מעקה בטון עם טיח מצידו הפנימי.
אני מפחד שבזמן השלג השלג ישאר מספר ימים על הגג והטיח יספוג המון מים שיחדרו פנימה, איזה חומר צריך למרוח על הטיח על מנת שלא יחדרו כל השלגים פנימה.
יש לצפות את הטיח בצבע עמיד בתנאי חוץ, כמקובל. קירות עם בעיות סדיקה עדיף לצפות עם צבע גמיש כגון "רב גמיש" טמבור או ציפוי אוטם וגמיש כגון "מולטיגג מט" וכדומה.